Tá bert tveir minuttir vóru farnir løgdu vit okkum á odda. Hørður legði innfyri úr høgru og Ásmund setti pannuna undir. Og fáar minuttir seinni legði Ásmund upp, við fløtum innleggi úr vinstru og so kundi Rói seta fótin á til 2-0. Málverjin sá út til at hava kontrol á, men misti bóltin í netið. Bjarni átti eisini málið til 4-0, og tá var einki hepni uppi í. Hann fekk bóltin serveraðan einar 20 metrar út og so plasseraði hann hann uppi í handara horni. Fríði trekti inn í brotsteigin framvið tveimum verjuleikarum og serveraði bóltin uppá tvør til Hørð, sum, úr tveimum metrum, kundi rulla bóltin í tóma málið. Tað tók eina løtu at fáa hol á í øðrum hálvleiki, men í 63. minutti stóð 6-0. Vit spældu okkum ígjøgnum og so kundi Rói lata Ásmund bóltin og hann sveik ikki, men setti bóltin trygt í netið. Heimaliðið fekk eitt mál, sum eisini var av tí tilvildarliga slagnum. Liðskiparin hjá MB fekk bóltin í okkara høgru síðu. Hann skuldi senda eitt innlegg innfyri. Tá 81 minuttir vóru farðir stóð 9-1, og aftur varð tað Hanus. Hesa ferð var tað Niels, sum fekk eina góða sending frá Teiti, og legði inn til Hanus. Hørður skoraði so tvey tey seinastu, í 84. og 87. minuttir, til endaligu støðuna 11-1. Tað fyrr eftir avlevering frá Jovan og tað seinna frá Ásmund. Alt í alt mugu vit staðfesta, at rættiliga stórur munur var á dygd og venjingarstøðu hjá liðunum báðum, sum eisini skulu kappast í hvør sínari deild komandi kappingarár. Komandi dystir Betri-deildin, 22. apríl kl. 15: 00 Víkingur-07 Vestur